
Na jednom predavanju sam usput upitao: "I šta znači: 'Ve te'ala 
džedduke'?" 

I umjesto odgovora - tišina. Okrećem se okolo, gledam ko će 
prvi odgovoriti. Gledam u lica prisutnih, čekam znak na nečijem 
licu, a njihovi pogledi nelagodno govore: "Nismo došli da 
odgovoramo na pitanja, došli smo da slušamo." 

Rekoh: "Ma znate sigurno, slobodno recite, onako kako ste i 
naučili." 

Tisma. 

Rekoh: "Stvarno želim da čujem odgovor. Bilo ko?" 

Tisma. 

Primjetim nekoliko pogleda se usmjerilo prema zemlji. 

"Dobro, možda vas je stid, pa ćemo spomenuti zajedno značenje ovog dijela početne dove 
u namazu. Ali, prije toga, moramo se podsjetiti da niti možemo biti koncentrisani, niti 
skrušeniu namazuukolikone poznajemoznačenje onogašto izgovaramo u namazu. I to 
od početka do kraja namaza. 

Ve te'ala džedduke znači: I Tvoje je veličanstvo uzvišeno. 'Džedduke' znači: 'Tvoje 
veličanstvo'" 

Onda sam nastavio sa predavanjem... 

Kao što je za namaz, da bi bio propisan, važno da ispravno proučiš dove koje se spominju 
u sunnetu, tako je za skrušenost u namazu važno da poznaješ njihovo značenje. 

U suprotnom, namaz postaje forma, nakonforme običaj, a namaz koji je forma i običaj ne 
ostavlja traga na čovjekovo srce i njegov život. 


Р. S. Ако nas је stid pred nekim profesorom, Allahovim robom, što možda ne znamo 
značenje neke dove, kako da nas nije stid pred Allahom da Mu se obraćamo dovama čije 
značenje ne znamo ili smo ga zaboravili? 

Rijedakprimjer skrušenostiu namazu je primjer Urve, sina poznatog ashaba Zubejra b. 
El-Avvama, r.a.. On je bio bolestan tako da je morao amptutirati nogu. Kada su došli 
ljekari, rekli su mu: "Dat ćemo ti da popiješ nešto što će te opiti tako da nećeš osjetitibol." 
On im reče: "Zašto bih to popio!? Dajte mi samo da klanjam i vi to uradite." 

I kad je počeo klanjati, prišli su i odsjekli mu potkoljenicu dok je bio u namazu, a on ni 
pisak nije pustio. 

Nakon toga je uzeo svoju nogu i rekao: "O Allahu, ja sa njom nikad nisam otišao da 
uradim neki grijeh." 

(Merad vel-keffarat, Ibn Ebu Dunja) 

Iako rijedak, ovo je primjer koji pokazuje do kojeg stepena neko može da bude u namazu i 
kako se čuvanje od grijeha odrazilo na skrušenost u namazu kod Urve b. Zubejra. 

Mi sebe trebamo redovno preispitati, kakav je to naš namaz. Ako budemo radili na svojoj 
skrušenostiu namazu, ondaćemo se, inšaallah, polahko i popravljati i tako biti sve bliže 
našem Gospodaru što nam je i najvažniji cilj. 

